รัฐบาลไทย-ข่าวทำเนียบรัฐบาล-รองนายกฯ สมศักดิ์ จับมือธนาคารโลก หารือความร่วมมือด้านการบริหารจัดการทรัพยากรน้ำอย่างเป็นรูปธรรม
วันอังคารที่ 31 ตุลาคม 2566
รองนายกฯ สมศักดิ์ จับมือธนาคารโลก หารือความร่วมมือด้านการบริหารจัดการทรัพยากรน้ําอย่างเป็นรูปธรรม
รองนายกฯ สมศักดิ์ จับมือธนาคารโลก หารือความร่วมมือด้านการบริหารจัดการทรัพยากรน้ําอย่างเป็นรูปธรรม
วันนี้ (31 ตุลาคม 2566) เวลา 15.00 น. ณ ห้องรับรอง 1 ตึกบัญชาการ ทําเนียบรัฐบาล นายสาโรจ คุมาร์ จาร์ (Mr. Saroj Kumar Jha) ผู้อํานวยการใหญ่ด้านภารกิจทรัพยากรน้ําของธนาคารโลก และนายฟาบริซิโอ ซาร์โคเน (Mr. Fabrizio Zarcone) ผู้จัดการธนาคารโลกประจําประเทศไทย พร้อมคณะ เข้าเยี่ยมคารวะนายสมศักดิ์ เทพสุทิน รองนายกรัฐมนตรี สรุปสาระสําคัญดังนี้
รองนายกรัฐมนตรีกล่าวยินดีที่ได้พบธนาคารโลกประจําประเทศไทยที่คอยช่วยเหลือและสนับสนุนประเทศไทยในหลายด้าน และทราบว่าเมื่อเช้านี้ที่ได้มีการประชุมกับสํานักงานทรัพยากรน้ําแห่งชาติ (สทนช.) ถึงแผนงานปรับปรุงระบบชลประทานเจ้าพระยาฝั่งตะวันออกตอนล่าง และแผนงานปรับปรุงโครงข่ายระบบชลประทานฝั่งตะวันตก ซึ่งรัฐบาลหวังว่า ธนาคารโลกและ สทนช. จะได้ประสานความร่วมมือกันอย่างใกล้ชิด เพื่อให้เกิดผลเป็นรูปธรรม รวมถึงหวังว่าธนาคารโลกจะได้ศึกษาประเด็นเรื่องการบริหารจัดการทรัพยากรน้ําเพิ่มเติม ทั้งเรื่องน้ําแล้ง น้ําท่วม น้ําเค็มรุกล้ํา การกัดเซาะตลิ่ง – ชายฝั่ง
ผู้จัดการธนาคารโลกประจําประเทศไทยกล่าวแสดงความยินดีกับการเข้ารับดํารงตําแหน่งของรองนายกรัฐมนตรี และเป็นโอกาสในการหารือความร่วมมือทางด้านทรัพยากรน้ํา ซึ่งธนาคารโลกเป็นหุ้นส่วนกับไทยและมีส่วนร่วมในคําปรึกษาทั้งด้านการเงิน การพัฒนา รวมถึงบริหารจัดการน้ํากับประเทศไทยมายาวนาน จึงพร้อมสนับสนุนและร่วมมือกับรัฐบาล รวมถึงแลกเปลี่ยนข้อมูลทางเทคนิค องค์ความรู้ ผู้เชี่ยวชาญ และงบประมาณ โดยเฉพาะความร่วมมือที่เกี่ยวข้องกับการบริหารจัดการน้ําระหว่างทั้งสองฝ่าย เพื่อผลประโยชน์ต่อประชาชนไทย
ด้านผู้อํานวยการใหญ่ด้านภารกิจทรัพยากรน้ําของธนาคารโลกชื่นชมในการพัฒนาของไทย และกล่าวชื่นชมรัฐบาลในการให้ความสําคัญกับการบริหารจัดการน้ํา โดยธนาคารโลกพร้อมจะเป็นหุ้นส่วนความร่วมมือ ทั้งเรื่องความมั่นคงทางทรัพยากรน้ํา การเข้าถึงน้ําสะอาดในการอุปโภคและบริโภค การใช้น้ําเชิงเกษตรกรรมและอุตสาหกรรม ซึ่งสํานักงานของธนาคารโลกในกรุงเทพฯ มีบุคลากรที่มีความเชี่ยวชาญ และองค์ความรู้ ที่พร้อมร่วมมือกับรัฐบาลและหน่วยงานที่เกี่ยวข้องให้เห็นผลอย่างเป็นรูปธรรม
โอกาสนี้ ทั้งสองฝ่ายได้หารือร่วมกันในประเด็นความร่วมมือที่สําคัญ ดังนี้
การบริหารจัดการน้ําในแม่น้ําโขง รองนายกรัฐมนตรีและธนาคารโลกต่างมองว่า ปัญหาอุทกภัยและน้ําแล้งในแม่น้ําโขงเป็นปัญาที่เกี่ยวข้องกับหลายประเทศ และกระทบต่อชีวิตความเป็นอยู่ของประชาชน ต่อระบบนิเวศและสัตว์น้ําในแม่น้ําโขง ทั้งสองฝ่ายจึงพร้อมทํางานร่วมกัน เพื่อศึกษาเพิ่มเติมและแสวงหาแนวทางในการแก้ไขปัญดังกล่าว
การก่อสร้างสะพานข้ามทะเลสาบสงขลาและสะพานเชื่อมเกาะลันตา ซึ่งทั้งสองฝ่ายเห็นพ้องว่า การพัฒนาและการก่อสร้าง ต้องคํานึงถึงผลกระทบทางสิ่งแวดล้อมด้วย โดยเฉพาะผลกระทบต่อโลมาอิรวดี ซึ่งเป็นโลมาน้ําจืดที่อาศัยอยู่ในบริเวณดังกล่าว โดยทั้งสองฝ่ายจะทํางานร่วมกันอย่างใกล้ชิด
การบรรเทาอุทกภัยในลุ่มแม่น้ําเจ้าพระยาตอนล่าง รองนายกรัฐมนตรีกล่าวว่า แผนบรรเทาอุทกภัยในลุ่มแม่น้ําเจ้าพระยาตอนล่างที่ธนาคารโลกและสํานักงานทรัพยากรน้ําแห่งชาติ (สทนช.) ได้ประชุมร่วมกันในวันนี้ นับว่าประโยชน์อย่างยิ่ง เพราะจะช่วยให้รัฐบาลได้วางแผนเพื่อลดความเสี่ยงและความเสียหายจากอุทกภัยในลุ่มแม่น้ําเจ้าพระยาตอนล่างได้มีประสิทธิภาพมากขึ้น
การป้องกันการรุกตัวของน้ําทะเลและการกัดเซาะชายฝั่ง รองนายกรัฐมนตรีหวังว่าธนาคารโลกจะได้ศึกษาเพิ่มเติมถึงแนวทางในการป้องกันการรุกตัวของน้ําทะเลและการกัดเซาะชายฝั่ง โดยให้ประสานกับสํานักงานทรัพยากรน้ําแห่งชาติ และกรมเจ้าท่า เพื่อหารือในรายละเอียดร่วมกันต่อไป